
Pozvánka
na 
Informačný seminár 
k projektovej výzve č. MAS_033/4.1/1 Podpora na investície do poľnohospodárskych podnikov

Miestna akčná skupina Dudváh
si Vás dovoľujú pozvať na  informačný seminár


k výzve na predkladanie žiadostí o nenávratný finančný príspevok z Programu rozvoja vidieka SR 2014 – 2020, podopatrenie 19.2 – Podpora na vykonávanie operácií v rámci stratégie miestneho rozvoja vedeného komunitou, v rámci implementácie Stratégie miestneho rozvoja vedeného komunitou CLLD Miestnej akčnej skupiny Dudváh (ďalej: CLLD MAS Dudváh).

Termín a miesto konania: 
25.06.2019 o 16:00 hod. -  Obecný úrad vo Veľkej Mači 

Program seminára:
1. Registrácia účastníkov a zahájenie
2. Prezentácia výzvy č. MAS_033/4.1/1 
3. Postup vypĺňania a predkladania žiadostí o nenávratný finančný príspevok
4. Otázky a diskusia k projektovej výzve
5. Záver

Informačný seminár je určený pre oprávnených žiadateľov definovaných vo výzve a pre ďalších záujemcov. Základné informácie ohľadne výzvy sa nachádzajú v prílohe pozvánky.
Bližšie informácie k uvedenému informačnému semináru Vám poskytne Ing. Krisztina Varga na tel. č. 0915-211 645, alebo e-mailom: masdudvah@masdudvah.sk.  


______________________________
            Ing. Štefan Lancz
          Predseda MAS Dudváh

Základné informácie ohľadne projektovej výzvy

Dátum vyhlásenia výzvy: 07.06.2019
Dátum uzavretia výzvy: 30.08.2019

Oprávnenosť konečného prijímateľa – predkladateľa projektu:
SHR, s.r.o., a.s., družstvo, v.o.s. z oblasti poľnohospodárskej prvovýroby (živočíšna výroba, rastlinná výroba)

Oprávnenosť miesta realizácie projektu:
· Projekty musia byť realizované na území SR a v rámci územia pôsobnosti MAS Dudváh, t.j. územie obcí Čierna Voda, Čierny Brod, Dolná Streda, Gáň, Kajal, Košúty, Malá Mača, Matúškovo, Mostová, Topoľnica, Váhovce, Veľká Mača.

Oprávnené činnosti:
1. špeciálna rastlinná výroba:
· Investície do výstavby, rekonštrukcie a modernizácie objektov špeciálnej rastlinnej výroby vrátane prípravy staveniska;
· Investície do obstarania technického a technologického vybavenia špeciálnej rastlinnej výroby vrátane strojov a náradia slúžiacich na pestovanie, aplikáciu prípravkov na ochranu rastlín, priemyselných a hospodárskych hnojív, zber a pozberovú úpravu;
· Investície do objektov na využívanie geotermálnej energie na vykurovanie skleníkov a fóliovníkov a na vlastnú spotrebu v podniku vrátane súvisiacich investičných činnosti.
2. Živočíšna výroba:
· Investície do výstavby, rekonštrukcie a modernizácie objektov živočíšnej výroby vrátane prípravy staveniska;
· Investície do obstarania technického a technologického vybavenia živočíšnej výroby vrátane strojov a náradia slúžiacich aj na zber objemových krmív, uskladnenie a manipuláciu s krmivami a stelivami;
· Investície do zavádzania technológií na výrobu energie energetickou transformáciou biomasy vyprodukovanej primárne v rámci živočíšnej výroby s doplnkovou funkciou biomasy vyprodukovanej na ostatnej poľnohospodárskej pôde (nevyužitej ornej i TTP) a odpadových druhov biomasy z poľnohospodárstva, vlastnej výroby potravinárskych výrobkov.
3. Zlepšenie využívania závlah:
· Stavebné investície na výstavbu, rekonštrukciu alebo modernizáciu závlahových systémov vrátane infraštruktúry s cieľom zvýšenia produkcie alebo jej kvality;
· Investície do obstarania a modernizácie techniky a technológie závlahových systémov s cieľom zvýšenia produkcie alebo jej kvality.
4. Zavádzanie inovatívnych technológií v súvislosti s variabilnou aplikáciou organických a priemyselných hnojív a ostatných substrátov s cieľom lepšenia kvalitatívnych vlastností a úrodnosti pôdy a ochrany pred jej degradáciou
· Investície do obstarania inovatívnej techniky, technológie a strojov s variabilnou aplikáciou organických a priemyselných hnojív a ostatných substrátov do pôdy.
5. Zlepšenie odbytu
· Investície do výstavby, rekonštrukcie a modernizácie objektov a do jeho vnútorného vybavenia: na priamy predaj výhradne vlastných výrobkov v rámci areálu daného podniku.
6. Založenie porastov rýchlo rastúcich drevín a iných trvalých energetických plodín
· Náklady na založenie porastov rýchlo rastúcich drevín a iných trvalých energetických plodín na poľnohospodárskej pôde.
7. Skladovacie kapacity a pozberová úprava
· Investície do výstavby, rekonštrukcie a modernizácie skladovacích kapacít a pozberovej úpravy vrátane sušiarní s energetickým využitím biomasy na výrobu tepla s max. tepelným výkonom do 2 MWt.

8. Zníženie záťaže na životné prostredie vrátane technológii na znižovanie emisií skleníkových plynov v spojitosti s rastom produkcie alebo rastom kvality produkcie:
· Investície do nových technológií na znižovanie emisií skleníkových plynov v ustajnení hospodárskych zvierat v súvislosti s rastom produkcie alebo rastom kvality produkcie
· Investície do objektov a technológií na bezpečné uskladnenie a nakladanie s hospodárskymi hnojivami a inými vedľajšími produktmi vlastnej živočíšnej výroby (výstavba hnojísk, uskladňovacích nádrží alebo žúmp) v súvislosti s rastom produkcie alebo rastom kvality produkcie
· Investície do uskladnenia hnojív a chemických prípravkov v rastlinnej výrobe a do objektov, technológií a zariadení na bezpečné uskladnenie senáže a siláže v súvislosti rastom produkcie alebo rastom kvality produkcie.
9. Investície spojené s využitím biomasy vyprodukovanej primárne v rámci živočíšnej výroby s doplnkovou funkciou biomasy vyprodukovanej na ostatnej poľnohospodárskej pôde (nevyužitej ornej i TTP) a odpadových druhov biomasy z poľnohospodárstva, vlastnej výroby potravinárskych výrobkov:
· investície na budovanie, rekonštrukciu a modernizáciu zariadení na energetické využívanie biomasy na výrobu tepla a vykurovanie s max. tepelným výkonom do 500 kWt
· investície na budovanie, rekonštrukciu a modernizáciu zariadení na energetické využívanie biomasy na výrobu elektriny a tepla spaľovaním bioplynu vyrobeného anaeróbnou fermentáciou, s max. elektrickým výkonom do 500 kWe
· investície na výrobu biomasy pre technické a energetické využitie.

Finančné prostriedky na výzvu: 70.000,00 Eur 
Výška pomoci: min. 10.000,00 Eur, max. 70.000,00 Eur
Spolufinancovanie: 50%

Presné znenie výzvy nájdete na stránke: http://www.masdudvah.sk/dokumenty/programove-obdobie-2014-2020/projektove-vyzvy/prv/ 

